**Avonelva** i Canterburyrenn gjennom sentrum av byen Christchurch på New Zealand, og ut i eit estuar som ho deler med Heathcote-elva, Avon Heathcote-estuaret.

Geologi
-------

Geologisk er denne elva, som dei fleste av elvene på Sørøya, svært ung. Avon (i sitt noverande elveløp) kan daterast frå den siste istida på New Zealand.

Elveløp
-------

Avon følgjer eit svingete løp gjennom Christchurch frå utløpet sitt i den ytre vestlege forstaden Avonhead, gjennom Ilam, Riccarton og Fendalton, deretter gjennom Hagley Park og det sentrale forretningsstrøket i Christchurch (CBD).

Aust for CBD renn elva gjennom Avonside, Dallington, Avondale og Aranui, og ho renn til slutt ut i Stillehavet gjennom Avon Heathcote-estuaret (maori *Te Wahapū*) nær Sumner.

Namngjeving
-----------

Avonelva var kjend blant maorifolket som Ōtākaro eller Putare Kamutu. Organisasjonen Canterbury Association hadde tenkt å kalla henne Shakespere  [sic]. Elva fekk sitt noverande namn av John Deans i 1848 etter elva Avon i Skottland. Familien Deans reiste sin bustad nær Avonelva, der forstaden Riccarton no ligg.

Namnet vart offisielt endra til Avon River/Ōtakaro i samsvar med lova *Ngai Tahu Claims Settlement Act 1998*, ei av mange slike endringar etter overeinskomsten med iwien Ngāi Tahu.

Kommersiell punting i Christchurch.
Punting på Avonelva.

Punting
-------

Kommersiell *punting* (båtturar i flatbotna prammar som vert staka fram) som turistattraksjon er tilgjengeleg på Avonelva i sentrum av byen, i Hagley Park og i Mona Vale, ein park i Fendalton.

Jordskjelv
----------

Mykje av landområda langs Avonelva nedstraums frå dei sentrale bydelane vart øydelagt i september 2010, i februar 2011 og i juni 2011, og er klassifisert som *raud sone* av Canterbury Earthquake Recovery Authority. Lokale interesser i byen driv lobbyverksemd for å få dei raude sonene gjort om til parkområde som bind dei sentrale bydelane saman med elvemunningen. Kampanjen vert leia av ei gruppe kalla Avon-Otakaro Network (AvON), og som har fått støtte frå borgarmeisteren Bob Parker.

Sjå òg
------

* Avonelva i Marlborough

Referansar
----------

1. ↑  Estuary, Christchurch City Libraries, New Zealand
2. ↑  Ōtākaro, Christchurch City Libraries, New Zealand.
3. ↑  Rev. John Dickson, *History of the Presbyterian Church of New Zealand*, Archive.org. ("*Its native designation when they came and established themselves on its banks was Putare Kamutu. This they altered to Avon...*")
4. ↑  Early name for Avon, Te Ara, New Zealand
5. ↑  «Schedule 96 Alteration of place names». *New Zealand Legislation*. Henta 30. januar 2012.
6. ↑  Avon River Punting, New Zealand.
7. ↑  «Support for Avon River reserve plan». *The Press*. 10 November 2011. Henta 30. januar 2012.
8. ↑  Mathewson, Nicole (1. desember 2011). «Mayor backs Avon River Park Campaign». *The Press*. s. A7.

* *Denne artikkelen bygger på «Avon River (Canterbury)» frå Wikipedia på engelsk, den 30. januar 2012.*

Bakgrunnsstoff
--------------

 Commons har multimedium som gjeld: **Avonelva i Canterbury**

* Avon River Masterplan, Christchurch City Council

  

Avon River ved Victoria Square i Christchurch
Koordinatar: 43°31′41″ S 172°43′34″ E﻿

|  |  |
| --- | --- |
| Autoritetsdata | 
* WorldCat
* LCCN
* GeoNames

 |